Varde Kommune: "Skolerne og SFO'erne planlægger efter en forventet genåbning den 15. april for 0.-5. klasse."

Sådan har der stået det meste af tirsdagen og onsdagen på vardekommune.dk. Og tirsdag var forventningen også, at det kunne lade sig gøre.

Men tirsdag aften kom sundhedsmyndighedernes vejledning til, hvad skolerne skal leve op til for at genåbne. Og så blev det klart, at det ville blive en stor opgave at genåbne.

- Der er nogle udfordringer: Har vi plads nok? Kan vi have alle håndvaske klar? Og alt det andet, der skal til, siger borgmester Erik Buhl (V).

Så onsdag eftermiddag blev det endelig besluttet, at elever fra 0.-3. klasse først kan møde i skole fredag den 17. april, og først mandag den 20. april kan elever i 4. og 5. klasse møde i skole igen.